Hogyan nézne ki az Antarktisz jég nélkül?
Elkészítették a "fehér kontinens" legrészletesebb feltáró térképét.
A BEDMAP projekt keretében végre sikerült összeállítani azt a topográfiai térképet, amely megmutatja, milyen lenne a fehér kontinens az örök hó és jég világa nélkül. A három dimenziós térkép összeállításán Brit Antarktiszi Felmérés (BAS) kutatói dolgoztak Antarktisz-expedíciók radaradatai alapján.

Az eredményeket Amerikai Geofizikai Unió (AGU) őszi találkozóján december 5-én mutatják be. A kutatók szerint a feltérképezés segíti megfejteni a kontinens múltját, jelenét és jövőjét. Például, hogy mennyire megjósolható az, hogy a klímaváltozás miatt Nyugat-Antarktisz és Kelet-Antarktisz jege ketté fog szakadni.

Nem ez az első vállalkozás a jég nélküli Antarktisz bemutatására. Az első digitális BEDMAP térképet 2001-ben készítették el 1 millió 900 ezer mérési pontot felhasználva. Az új térkép már 27 millió pontot tartalmaz, rasztertávolsága pedig 5km.

A legalacsonyabb területeket sötétkék színnel jelölték, a piros/fekete területek emelkednek ki a leginkább a kontinentális talapzatból.
Tudomány